Moj grad u predvečerje

Sunce je počelo sklapati oči, sprema se za san. Ljudi se polako umorni vraćaju s posla ne mareći ni za što. Sunce svoje posljednje zrake baca na naš grad tvoreći najljepši dio dana, predvečere.

Po nebu su se prolile stotine boja, sunce se sakrilo iza oblaka, a ptice kao lađe po moru plove po nebu. U rijeci Dravi gledam odraz neba, a umjesto ptica koje lete, brodovi plove. Zbog svih svjetla Promenada izgleda beskrajno. Sunčeve zrake beskrajnom Promenadom dolaze do Tvrđe i kucaju na ogromna Vodena vrata. Nitko nije odgovorio pa su preskočile zidinu i ušle u tvrđu, ali su se spotakle i pale na Trg Svetog Trojstva gdje su svojom vatrenošću skoro zapalile stare topove. Dok na mostu iznad Drave gledam zalazak sunca, netko se oglasio. Tko je to? U daljini je provirio vrh stare katedrale koja nas poziva na misu. Zrake sunca provlače se kroz predivno oslikane prozore i padaju na svećenika kako bi svačija pozornost bila na njemu. Nakon mise otišle su se prošetati sa Šetačem kako bi s još nekim mogli gledati naš predivan grad obasjan i iscrtan žarkim bojama, išli bi s ljudima, ali oni za to nemaju vremena.

Sunce više nema snage slati svoje zrake, umorno je. Umjesto razigranoga sunca dolazi pospani mjesec, vrijeme je da moj grad utone u san.

 Niko Kolarić 8.b

 Mentorica: Matija Radoš

